CELEX: 22007D0122
Language: el
Date: 2007-09-28 00:00:00
Title: Απόφαση της Μεικτής Επιτροπής του ΕΟX αριθ. 122/2007, της 28ης Σεπτεμβρίου 2007 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

21.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/47
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 122/2007
   της 28ης Σεπτεμβρίου 2007
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 91/2007 της 6ης Ιουλίου 2007 (1).
            
         
               (2)
            
            
               Ο κανονισμός (ΕΚ) αριθ. 1107/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, σχετικά με τα δικαιώματα των ατόμων με αναπηρία και των ατόμων με μειωμένη κινητικότητα όταν ταξιδεύουν αεροπορικώς (2) πρέπει να ενσωματωθεί στη συμφωνία.
            
         
               (3)
            
            
               Πρέπει να ληφθεί υπόψη το πολύ μικρό μέγεθος του Λιχτενστάιν καθώς και η ιδιαίτερη γεωγραφική του δομή και το γεγονός ότι οι αερομεταφορές που πραγματοποιούν, μεταξύ άλλων, αεροσκάφη τρίτων χωρών, είναι εξαιρετικά περιορισμένες στο Λιχτενστάιν.
            
         
               (4)
            
            
               Πρέπει να ληφθεί επίσης υπόψη το σύνολο της εναέριας κυκλοφορίας στο Λιχτενστάιν και το γεγονός ότι δεν υπάρχουν τακτικές διεθνείς αερομεταφορές από και προς το Λιχτενστάιν και ότι η υποδομή της πολιτικής αεροπορίας στη χώρα συνίσταται σε ένα μόνο ελικοδρόμιο,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 68αβ [κανονισμός (ΕΚ) αριθ. 261/2004 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας, παρεμβάλλεται το ακόλουθο σημείο:
   
      
                  «68αγ
               
               
                  . 32006 R 1107: Κανονισμός (ΕΚ) αριθ. 1107/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, σχετικά με τα δικαιώματα των ατόμων με αναπηρία και των ατόμων με μειωμένη κινητικότητα όταν ταξιδεύουν αεροπορικώς (ΕΕ L 204 της 26.7.2006, σ. 1).
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  Τα μέτρα που θεσπίζει ο κανονισμός δεν εφαρμόζονται στην υφιστάμενη υποδομή πολιτικής αεροπορίας στο έδαφος του Λιχτενστάιν.»
               
            
   Άρθρο 2
   Τα κείμενα του κανονισμού (ΕΚ) αριθ. 1107/2006 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 29 Σεπτεμβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Σεπτεμβρίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
         
      
   
   
      (1)  ΕΕ L 328 της 13.12.2007, σ. 40
   
   
      (2)  ΕΕ L 204 της 26.7.2006, σ. 1.
   
      (3)  Δεν αναφέρονται συνταγματικές απαιτήσεις.